CELEX: 32018L0411
Language: sl
Date: 2018-03-14 00:00:00
Title: Direktiva (EU) 2018/411 Evropskega parlamenta in Sveta z dne 14. marca 2018 o spremembi Direktive (EU) 2016/97 v zvezi z datumom začetka uporabe ukrepov za prenos v državah članicah (Besedilo velja za EGP. )

19.3.2018   
            
            
               SL
            
            
               Uradni list Evropske unije
            
            
               L 76/28
            
         DIREKTIVA (EU) 2018/411 EVROPSKEGA PARLAMENTA IN SVETA
   z dne 14. marca 2018
   o spremembi Direktive (EU) 2016/97 v zvezi z datumom začetka uporabe ukrepov za prenos v državah članicah
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 53(1) in člena 62 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:
   
               (1)
            
            
               Z Direktivo (EU) 2016/97 Evropskega parlamenta in Sveta (2) se harmonizirajo nacionalne določbe v zvezi z distribucijo zavarovalnih in pozavarovalnih produktov ter zavarovalnih naložbenih produktov, s strani zavarovalnih posrednikov, zavarovalnic in njihovih zaposlenih ter posrednikov dopolnilnih zavarovanj.
            
         
               (2)
            
            
               V skladu s členom 42(1) Direktive (EU) 2016/97 morajo države članice sprejeti zakone in druge predpise, potrebne za uskladitev z navedeno direktivo, do 23. februarja 2018.
            
         
               (3)
            
            
               Komisija je 21. septembra 2017 sprejela delegirani uredbi (EU) 2017/2358 (3) in (EU) 2017/2359 (4) o dopolnitvi Direktive (EU) 2016/97.
            
         
               (4)
            
            
               Evropski parlament je v svojih sklepih o nenasprotovanju delegiranima uredbama (EU) 2017/2358 in (EU) 2017/2359 pozval Komisijo, naj sprejme zakonodajni predlog, s katerim se kot datum začetka uporabe zakonov in drugih predpisov, potrebnih za uskladitev z Direktivo (EU) 2016/97, namesto 23. februarja 2018 določi 1. oktober 2018. Evropski parlament je to zahtevo utemeljil s tem, da je treba zavarovalnicam in distributerjem zavarovalnih produktov dati na voljo več časa, da se bolje pripravijo na pravilno in učinkovito izvajanje Direktive (EU) 2016/97 ter izvedejo tehnične in organizacijske spremembe, potrebne za uskladitev z delegiranima uredbama (EU) 2017/2358 in (EU) 2017/2359.
            
         
               (5)
            
            
               Direktivo (EU) 2016/97 bi bilo zato treba ustrezno spremeniti.
            
         
               (6)
            
            
               Ker naj bi nacionalni zakoni in drugi predpisi, potrebni za uskladitev z Direktivo (EU) 2016/97, začeli veljati zelo kmalu in da bi zagotovili pravno varnost in preprečili motnje na trgu, bi morala ta direktiva nujno začeti veljati čim prej in bi se morala uporabljati z retroaktivnim učinkom od 23. februarja 2018.
            
         
               (7)
            
            
               Zato je v tem primeru tudi upravičena uporaba izjeme za nujne primere, določene v členu 4 Protokola št. 1 o vlogi nacionalnih parlamentov v Evropski uniji, ki je priložen Pogodbi o Evropski uniji in Pogodbi o delovanju Evropske unije –
            
         SPREJELA NASLEDNJO DIREKTIVO:
   Člen 1
   Direktiva (EU) 2016/97 se spremeni:
   
               (1)
            
            
               v členu 42(1) se prvi pododstavek nadomesti z naslednjima pododstavkoma:
               „1.   Države članice do 1. julija 2018 sprejmejo in objavijo zakone in druge predpise, potrebne za uskladitev s to direktivo. O tem takoj obvestijo Komisijo.
               Države članice te predpise uporabljajo najpozneje od 1. oktobra 2018.“;
            
         
               (2)
            
            
               v členu 44 se prvi odstavek nadomesti z naslednjim:
               „Direktiva 2002/92/ES, kot je bila spremenjena z direktivami, naštetimi v delu A Priloge II k tej direktivi, se razveljavi z učinkom od 1. oktobra 2018, brez poseganja v obveznosti držav članic v zvezi z roki za prenos direktiv iz dela B Priloge II k tej direktivi v nacionalno pravo.“
            
         Člen 2
   Ta direktiva začne veljati na dan objave v Uradnem listu Evropske unije.
   Uporablja se z retroaktivnim učinkom od 23. februarja 2018.
   Člen 3
   Ta direktiva je naslovljena na države članice.
   
      V Strasbourgu, 14. marca 2018
      
         
            Za Evropski parlament
         
         
            Predsednik
         
         A. TAJANI
      
      
         
            Za Svet
         
         
            Predsednica
         
         L. PAVLOVA
      
   
   
      (1)  Stališče Evropskega parlamenta z dne 1. marca 2018 (še ni objavljeno v Uradnem listu) in odločitev Sveta z dne 9. marca 2018.
   
      (2)  Direktiva (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (UL L 26, 2.2.2016, str. 19).
   
      (3)  Delegirana uredba Komisije (EU) 2017/2358 z dne 21. septembra 2017 o dopolnitvi Direktive (EU) 2016/97 Evropskega parlamenta in Sveta v zvezi z zahtevami glede nadzora in upravljanja produktov za zavarovalnice in distributerje zavarovalnih produktov (UL L 341, 20.12.2017, str. 1).
   
      (4)  Delegirana uredba Komisije (EU) 2017/2359 z dne 21. septembra 2017 o dopolnitvi Direktive (EU) 2016/97 Evropskega parlamenta in Sveta v zvezi z zahtevami po informacijah in pravil poslovanja, ki veljajo za distribucijo zavarovalnih naložbenih produktov (UL L 341, 20.12.2017, str. 8).